ฮาร์รี ลัฟแร็ยเซิน

ฮาร์รี ลัฟแร็ยเซิน (Harrie Lavreysen; 14 มีนาคม ค.ศ. 1997 —) เป็นนักกีฬาจักรยานลู่ชาวดัตช์

**ประวัติ**
ลัฟแร็ยเซินเริ่มปั่นจักรยานตอนอายุหกขวบ โดยก่อนที่เขาจะมาปั่นจักรยานประเภทลู่ เขาได้ปั่นจักรยานบีเอ็มเอ็กซ์มาก่อน ซึ่งเขาเป็นแชมป์เยาวชนเนเธอร์แลนด์และแชมป์เยาวชนยุโรป หลังจากที่เขามีอาการบาดเจ็บที่ไหล่อย่างรุนแรงทำให้เขาไม่สามารถปั่นจักรยานบีเอ็มเอ็กซ์จึงทำให้เขาเปลี่ยนไปปั่นจักรยานประเภทลู่แทน
ในปี ค.ศ. 2016 ลัฟแร็ยเซินได้ปรากฏตัวในระดับนานาชาติครั้งแรกในการแข่งขันจักรยานลู่ชิงแชมป์ยุโรป 2016 ที่ แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้ร่วมแข่งขันในประเภทสปรินต์บุคคลและทีมสปรินต์ ซึ่งเขาทำผลงานได้เป็นอันดับ 9 ในประเภททีมสปรินต์ และอันดับ 19 ในประเภทสปรินต์บุคคลจึงทำให้เขาไม่ผ่านการคัดเลือก
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทสปรินต์บุคคล และทีมสปรินต์ร่วมกับเจฟฟรีย์ โฮกลันด์และมัตไตส์ บืชลี ต่อมาในเดือนกรกฎาคมของปีเดียวกันเขาได้เข้าแข่งขันจักรยานลู่เยาวชนชิงแชมป์ยุโรป 2017 ที่ ซังกายูช ประเทศโปรตุเกส เขาได้รับรางวัลเหรียญเงินในสปรินต์บุคคล และในเดือนตุลาคมในการแข่งขันจักรยานลู่ชิงแชมป์ยุโรป 2017 ที่ เบอร์ลิน ประเทศเยอรมนี เขาได้รับรางวัลเหรียญเงินจากการแข่งขันประเภททีมสปรินต์ร่วมกับเจฟฟรีย์ โฮกลันด์และมัตไตส์ บืชลี
ในปี ค.ศ. 2018 ในการแข่งขันจักรยานลู่ชิงแชมป์โลก 2018 ที่ อาเพลโดร์น ประเทศเนเธอร์แลนด์ ลัฟแร็ยเซินได้เป็นผู้มีส่วนสำคัญในการพาทีมชาติเนเธอร์แลนด์ในการคว้าแชมป์ประเภททีมสปรินต์ ซึ่งในรอบชิงชนะเลิศเขาได้ปั่นร่วมกับนิลส์ วันต์ ฮุนแดร์ดาลและเจฟฟรีย์ โฮกลันด์ และเป็นครั้งแรกในประวัติศาสตร์ที่ทีมชาติเนเธอร์แลนด์ได้รับเสื้อสีรุ้ง ต่อมาในปีเดียวกันเขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองแดงในประเภทสปรินต์บุคคลจากการแข่งขันจักรยานลู่เยาวชนชิงแชมป์ยุโรป 2018 ที่ กลาสโกว์ ประเทศสกอตแลนด์ ในช่วงปลายปีทีมสปรินต์ของเขาได้รับเลือกให้เป็นทีมกีฬาแห่งปีของประเทศเนเธอร์แลนด์
ในปี ค.ศ. 2019 ลัฟแร็ยเซินได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองในประเภทสปรินต์บุคคลจากการแข่งขันจักรยานลู่ชิงแชมป์โลก 2019 ที่ ปรุชกุฟ ประเทศโปแลนด์ ต่อมาในเดือนมิถุนายนเขาได้เข้าแข่งขันยูโรเปียนเกมส์ 2019 ในมินสค์ ประเทศเบลารุส เขาได้รับรางวัลเหรียญทองในประเภทเครินบุคคล และในประเภททีมสปรินต์ซึ่งในรอบชิงชนะเลิศเขาได้ปั่นร่วมกับเจฟฟรีย์ โฮกลันด์และโรย ฟัน แด็น แบร์ก โดยทำเวลาได้ 42.385 วินาที หลังจากนั้นเขาได้รับเหรียญเงินในประเภทสปรินต์บุคคลโดยได้พ่ายให้กับเจฟฟรีย์ โฮกลันด์เพื่อนร่วมชาติ และในเดือนตุลาคมของปีเดียวกัน เขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก ที่เวลา 42.151 วินาที และได้เหรียญทองในประเภทเครินบุคคลจากการแข่งขันจักรยานลู่ชิงแชมป์ยุโรป 2019 ที่ อาเพลโดร์น ประเทศเนเธอร์แลนด์

**เกียรติประวัติ**
ค.ศ. 2017- 15px ชิงแชมป์โลก - สปรินต์, ทีมสปรินต์ (ร่วมกับ เจฟฟรีย์ โฮกลันด์ และ มัตไตส์ บืชลี)- 15px เวิลด์คัพ ใน แมนเชสเตอร์ - ทีมสปรินต์ (ร่วมกับ เจฟฟรีย์ โฮกลันด์ และ นิลส์ วันต์ ฮุนแดร์ดาล)- 15px เวิลด์คัพ ใน แมนเชสเตอร์ - สปรินต์- 15px เวิลด์คัพ ใน มิลตัน - เคริน- 15px ชิงแชมป์ยุโรป - ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี, ซัม ลิกต์เล และ โรย ฟัน แด็น แบร์)- 16px เยาวชนชิงแชมป์ยุโรป - เคริน- 15px เยาวชนชิงแชมป์ยุโรป - สปรินต์- 16px ดัตช์แชมเปียนชิพ - ไทม์ไทรอัล 1000 กม.
ค.ศ. 2018- 16px ชิงแชมป์โลก - ทีมสปรินต์ (ร่วมกับ นิลส์ วันต์ ฮุนแดร์ดาล, มัตไตส์ บืชลี และ เจฟฟรีย์ โฮกลันด์)- 16px ชิงแชมป์ยุโรป - ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ  นิลส์ วันต์ ฮุนแดร์ดาล)- 15px ชิงแชมป์ยุโรป - สปรินต์- 15px เวิลด์คัพ ใน เบอร์ลิน - ทีมสปรินต์ (ร่วมกับ นิลส์ วันต์ ฮุนแดร์ดาล และ เจฟฟรีย์ โฮกลันด์)- 15px เวิลด์คัพ ใน ลอนดอน - สปรินต์, ทีมสปรินต์ (ร่วมกับ โรย ฟัน แด็น แบร์ก และ เจฟฟรีย์ โฮกลันด์)
ค.ศ. 2019- 16px ชิงแชมป์โลก - สปรินต์, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)- 15px ยูโรเปียนเกมส์ - เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ นิลส์ วันต์ ฮุนแดร์ดาล)- 15px ยูโรเปียนเกมส์ - สปรินต์- 16px เยาวชนชิงแชมป์ยุโรป (U23) - สปรินต์, ทีมสปรินต์ (ร่วมกับ กุน ฟัน แดร์ แว็ยส์ต และ ซัม ลิกต์เล)- 15px  เยาวชนชิงแชมป์ยุโรป (U23) - เคริน- 16px ชิงแชมป์ยุโรป - เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)- 15px ชิงแชมป์ยุโรป - สปรินต์- 15px เวิลด์คัพ ใน มินสค์ - สปรินต์, เคริน, ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี และ ซัม ลิกต์เล)- 15px เวิลด์คัพ ใน กลาสโกว์ - สปรินต์, ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี และ ซัม ลิกต์เล)- 15px เวิลด์คัพ ใน ฮ่องกง - สปรินต์, ทีมสปรินต์ (ร่วมกับ เจฟฟรีย์ โฮกลันด์ และ โรย ฟัน แด็น แบร์ก)- 16px ดัตช์แชมเปียนชิพ - เคริน
ค.ศ. 2020- 16px ชิงแชมป์โลก - สปรินต์, เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)

**อ้างอิง**

**แหล่งข้อมูลอื่น**
หมวดหมู่:นักจักรยานชาวดัตช์
หมวดหมู่:บุคคลจากจังหวัดนอร์ทบราแบนต์
หมวดหมู่:แชมป์โลกจักรยานลู่
หมวดหมู่:นักจักรยานในโอลิมปิกฤดูร้อน 2020